pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกชื่นชมผลงาน ทัพนักกีฬาวีลแชร์เรซซิ่งไทยร่วมแข่ง Sharjah 2023 International Open Para Athletics Meeting ที่เมืองชาร์จาห์ (Sharjah) สหรัฐอาหรับเอมิเรตส์
วันพฤหัสบดีที่ 23 กุมภาพันธ์ 2566
23/02/2566
โฆษกรัฐบาลเผย นายกชื่นชมผลงาน ทัพนักกีฬาวีลแชร์เรซซิ่งไทยร่วมแข่ง Sharjah 2023 International Open Para Athletics Meeting ที่เมืองชาร์จาห์ (Sharjah) สหรัฐอาหรับเอมิเรตส์
โฆษกรัฐบาลเผย นายกชื่นชมผลงาน ทัพนักกีฬาวีลแชร์เรซซิ่งไทยร่วมแข่ง Sharjah 2023 International Open Para Athletics Meeting ที่เมืองชาร์จาห์ (Sharjah) สหรัฐอาหรับเอมิเรตส์ ฟอร์มดี ได้รับถึง 9 เหรียญทอง 8 เหรียญเงิน และ 5 เหรียญทองแดง รวม 22 เหรียญ
วันที่ 23 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่า นักกีฬาวีลแชร์เรซซิ่งไทย ได้รับเหรียญทั้งหมด 22 เหรียญ จากการแข่งขัน Sharjah 2023 International Open Para Athletics Meeting ที่เมืองชาร์จาห์ (Sharjah) สหรัฐอาหรับเอมิเรตส์ เมื่อวันที่ 20-22 กุมภาพันธ์ 2566 ส่งผลให้ไทยได้อันดับ 1 จากการแข่งขันนี้
โฆษกประจําสํานักนายกรัฐมนตรี กล่าวว่า ในการแข่งขันครั้งนี้ ประเทศไทยได้ส่งนักกีฬาวีลแชร์เรซซิ่งเข้าร่วม ทั้งหมดจํานวน 14 ราย ซึ่งผลการแข่งขันปรากฎว่า นายพงศกร แปยอ สามารถคว้าเหรียญทองได้ 3 เหรียญทอง จากการแข่งขันในรุ่น T53 ระยะ 100 เมตร 400 เมตร และ 800 เมตร นายชัยวัฒน์ รัตนะ นักกีฬาวีลแชร์เรซซิ่งทีมชาติไทย สังกัด สมาคมกีฬาคนพิการทางสมองแห่งประเทศไทย ได้รับ 1 เหรียญทอง จากการแข่งขันในรุ่น T34 ระยะทาง 100 เมตร นายอธิวัฒน์ แพงเหนือ ได้รับ 3 เหรียญทองจากการแข่งขันรุ่นT54 ระยะทาง 100 เมตร 200 เมตร และ 400 เมตร นายพิชญา คูรัตนศิริ สามารถคว้าเหรียญทองมาได้อีก 2 เหรียญทองในประเภทการแข่งขัน T33/44/52 ระยะทาง 1,500 เมตร และประเภท T52 ระยะทาง 400 เมตร
ซึ่งจากการแข่งขันในรายการนี้ ทัพนักกีฬาวีลแชร์เรซซิ่งทีมชาติไทย โดยทัพนักกีฬาวีลแชร์เรซซิ่งไทย ทําผลงานไปได้ทั้งหมด 9 เหรียญทอง 8 เหรียญเงิน และ 5 เหรียญทองแดง รวม 22 เหรียญ ทําให้ไทยได้อันดับที่ 1 ของรายการในการแข่งขันวีลแชร์เรซซิ่งรายการนี้ โดยการแข่งขันครั้งนี้ เป็นการเก็บสถิติ (MES) เพื่อเข้าร่วมการแข่งขันเอเชี่ยนพาราเกมส์ ครั้งที่ 4 (2022 Asian Para Games) ณ เมืองหางโจว สาธารณรัฐประชาชนจีน อาเซียนพาราเกมส์ 2023 (2023 ASEAN Para Games) ณ กรุงพนมเปญ ประเทศกัมพูชา รวมถึง กรีฑาคนพิการชิงแชมป์โลก (World Para Athletics championships Paris’23) กีฬาพาราลิมปิกเกมส์(Paris Paralympic 2024) ณ กรุงปารีส ประเทศฝรั่งเศส และ พารา แอธเลติกส์ เวิลด์แชมเปี้ยนชิพส์ 2024(2024 World Para Athletics Championships) ณ โกเบ ประเทศญี่ปุ่น
“นายกรัฐมนตรี ชื่นชมผลงานของทัพนักกีฬาวีลแชร์เรซซิ่งทีมชาติไทย ที่สามารถทําผลงานในการแข่งขันได้อย่างยอดเยี่ยม รับเหรียญรางวัลจากการแข่งขันในหลายประเภท ทั้งนี้ นายกรัฐมนตรีได้ขอบคุณความตั้งใจทัพนักกีฬาวีลแชร์เรซซิ่ง ผู้ฝึกซ้อม และทุกท่านที่มีส่วนเกี่ยวข้อง ที่ทําให้การแข่งขันในครั้งนี้ประสบผลสําเร็จ เป็นอีกความภูมิใจของแฟนกีฬาไทย นอกจากนี้ นายกรัฐมนตรีขอแรงเชียร์จากคนไทยทุกคน ในการแข่งขันวีลแชร์เรซซิ่งระดับนานาชาติของนักกีฬาไทย” นายอนุชาฯกล่าว
รัฐบาลไทย-ข่าวทำเนียบรัฐบาล-ทุกอำเภอทั่วประเทศขานรับ ตั้งศูนย์รับแจ้งการควบคุมตัวและดำเนินการตาม พ.ร.บ.ป้องกันและปราบปรามการทรมานและการกระทำให้บุคคลสูญหาย พ.ศ. 2565
วันจันทร์ที่ 27 กุมภาพันธ์ 2566
27/02/2566
ทุกอําเภอทั่วประเทศขานรับ ตั้งศูนย์รับแจ้งการควบคุมตัวและดําเนินการตาม พ.ร.บ.ป้องกันและปราบปรามการทรมานและการกระทําให้บุคคลสูญหาย พ.ศ. 2565
ทุกอําเภอทั่วประเทศขานรับ ตั้งศูนย์รับแจ้งการควบคุมตัวและดําเนินการตาม พ.ร.บ.ป้องกันและปราบปรามการทรมานและการกระทําให้บุคคลสูญหาย พ.ศ. 2565 โดยมีผลบังคับใช้ ตั้งแต่วันที่ 22 กุมภาพันธ์ 2566 นี้
ตาม พ.ร.บ.ป้องกันและปราบปรามการทรมานและการกระทําให้บุคคลสูญหาย พ.ศ. 2565 ประกาศในราชกิจจานุเบกษา เมื่อวันที่ 25 ตุลาคม 2565 โดยมีผลบังคับใช้ในวันที่ 22 กุมภาพันธ์ 2566 โดยมีสาระสําคัญ หากประชาชนได้พบหรือทราบว่าเจ้าหน้าที่ของรัฐได้กระทําการทรมานหรือกระทําการที่โหดร้าย ไร้มนุษยธรรม ย่ํายีศักดิ์ศรีความเป็นมนุษย์ หรือทําให้บุคคลสูญหาย แก่บุคคลใด สามารถแจ้งให้พนักงานฝ่ายปกครอง พนักงานอัยการ พนักงานสอบสวน คณะกรรมการ หรือคณะอนุกรรมการที่ได้รับมอบหมาย
สํานักการสอบสวนและนิติการ และทุกอําเภอทั่วประเทศ ได้ดําเนินการจัดตั้งศูนย์รับแจ้งการควบคุมตัวและดําเนินการตาม พ.ร.บ.ป้องกันและปราบปรามการทรมานและการกระทําให้บุคคลสูญหาย พ.ศ. 2565 เพื่อช่วยเหลือและอํานวยความสะดวกให้แก่ประชาชนในพื้นที่ ตามข้อเน้นย้ําของนายแมนรัตน์ รัตนสุคนธ์ อธิบดีกรมการปกครอง ทั้งนี้ หากประชาชนได้พบหรือทราบว่าเจ้าหน้าที่ของรัฐได้กระทําการทรมาณ หรือกระทําการที่โหดร้าย ไร้มนุษยธรรม ย่ํายีศักดิ์ศรีความเป็นมนุษย์ หรือทําให้บุคคลสูญหาย แก่บุคคลใด สามารถแจ้งให้พนักฝ่ายปกครอง ในเขตกรุงเทพมหานคร แจ้งที่ “ศูนย์รับแจ้งการควบคุมและดําเนินการ ตาม พ.ร.บ.ป้องกันและปราบปรามการทรมานและการกระทําให้บุคคลสูญหาย พ.ศ. 2565 กรุงเทพมหานคร” ณ สํานักการสอบสวนและนิติการ กรมการปกครอง(วังไชยา) ถนนนครสวรรค์ เขตดุสิต กรุงเทพมหานคร และ ในต่างจังหวัด แจ้งที่ “ศูนย์รับแจ้งการควบคุมและดําเนินการ ตาม พ.ร.บ.ป้องกันและปราบปรามการทรมานและการกระทําให้บุคคลสูญหาย พ.ศ. 2565” ณ ที่ว่าการอําเภอที่เกิดเหตุทั่วประเทศ
ทั้งนี้ สอบถามข้อมูลเพิ่มเติมได้ที่ สํานักการสอบสวนและนิติการ กรมการปกครอง (วังไชยา) ถนนนครสวรรค์ เขตดุสิต กรุงเทพมหานคร โทร 02 365 9561 และ 064 183 1234
รัฐบาลไทย-ข่าวทำเนียบรัฐบาล-​Thailand ready to host international meetings and events
วันอังคารที่ 28 กุมภาพันธ์ 2566
28/02/2566
​Thailand ready to host international meetings and events
​Thailand ready to host international meetings and events
February 27, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was pleased with Thailand’s hosting of 2 major international events, which demonstrates the confidence and recognition of the global community on the country’s capability.
Thailand has been chosen to host the 62nd annual Congress of the International Congress and Convention Association (ICCA) in November 2023, and the Annual General Meeting 2023 of Asian Federation of Exhibition and Convention Associations (AFECA AGM 2023) in October 2023 in Bangkok. The latter will be organized under the theme: “ASIA UNITES”, and will be participated by members from 155 organizations and 19 countries. Hosting of the international events is believed to generate considerable income to drive forward economic recovery.
Thailand’s hosting of AFECA AGM 2023 would be a good opportunity for the region’s MICE business leaders and experts to gather and exchange views and knowledge in order to promote Asia’s MICE business at a global level.
The Prime Minister believes that MICE industry will be one of the nation’s economic drivers, in parallel with which, the soft power policy and the BCG Economic Model can also be pushed forward. Each international event held in Thailand, be it, ICCA Congress 2023, International Horticultural Expo 2026 in Udon Thani, or the Expo 2028 Phuket, will be a good opportunity for the country to showcase its capability and potential, as well as the nation’s culture and identities.
รัฐบาลไทย-ข่าวทำเนียบรัฐบาล-“กรุงไทย” จัดโปรสุดปัง “ถุงเงินขายดี มีโชค” แจกทองร้านค้าทุกเดือน มูลค่ากว่า 2.6 ล้านบาท ดีเดย์ 1 มี.ค. -31 พ.ค.66
วันพุธที่ 1 มีนาคม 2566
01/03/2566
“กรุงไทย” จัดโปรสุดปัง “ถุงเงินขายดี มีโชค” แจกทองร้านค้าทุกเดือน มูลค่ากว่า 2.6 ล้านบาท ดีเดย์ 1 มี.ค. -31 พ.ค.66
ธ.กรุงไทยจัดแคมเปญ “ถุงเงินขายดี มีโชค” แจกสร้อยคอทองคําร้านค้าถุงเงินทุกเดือน รวม 210 รางวัล รวมมูลค่ากว่า 2.6 ลบ. เพียงใช้แอปฯถุงเงินรับชําระเงินค่าสินค้าและบริการ จากลูกค้าที่ใช้แอปฯ เป๋าตัง และ Krungthai NEXT และ พอยท์เพย์ ขั้นต่ํา 50 บาทต่อรายการ
“ธนาคารกรุงไทย” เคียงข้างร้านค้า กระตุ้นยอดขาย จัดแคมเปญ “ถุงเงินขายดี มีโชค” แจกสร้อยคอทองคําร้านค้าถุงเงินทุกเดือน รวม 210 รางวัล รวมมูลค่ากว่า 2.6 ล้านบาท เพียงใช้แอปฯถุงเงินรับชําระเงินค่าสินค้าและบริการ จากลูกค้าที่ใช้แอปฯ เป๋าตัง และ Krungthai NEXT และ พอยท์เพย์ ขั้นต่ํา 50 บาทต่อรายการ รับสิทธิลุ้นรับรางวัล ตั้งแต่ 1 มีนาคม 2566 - 31 พฤษภาคม 2566
ธนาคารกรุงไทย ในฐานะธนาคารพาณิชย์ชั้นนําของประเทศ มุ่งมั่นพัฒนานวัตกรรมและเทคโนโลยีทางการเงิน ยกระดับคุณภาพชีวิตคนไทยให้ดีขึ้นทุกวัน เสริมสร้างความเข้มแข็งให้ผู้ประกอบการ โดยเฉพาะร้านค้ารายย่อยที่เป็นรากฐานสําคัญของเศรษฐกิจไทย โดยจัดแคมเปญ “ถุงเงินขายดี มีโชค” เพื่อกระตุ้นยอดขาย และสร้างกําลังใจให้กับร้านค้าถุงเงินทั่วประเทศ จัดมอบโชคสร้อยคอทองคําให้กับร้านค้า ที่ใช้แอปพลิเคชัน “ถุงเงิน” ในการรับชําระค่าสินค้าและบริการ ขั้นต่ํา 50 บาทต่อรายการ หลังหักส่วนลดทุกประเภท ผ่านช่องทางดังนี้
● แอปฯ Krungthai NEXT
● G Wallet ในแอปฯ เป๋าตัง
● เป๋าตังเปย์ ในแอปฯ เป๋าตัง (พิเศษ! ได้สิทธิลุ้นทอง 3 สิทธิ)
● พอยท์เพย์
ร้านค้าที่ใช้แอปฯ ถุงเงิน และรับชําระเงินตามเงื่อนไข รับสิทธิลุ้นรับรางวัลสร้อยคอทองคํา น้ําหนักสูงสุด 1 บาท รวม 210 รางวัล รวมมูลค่ากว่า 2,619,000 บาท (อ้างอิงราคาทองคํา ณ วันที่ 27 ตุลาคม 2565) ตั้งแต่วันที่ 1 มีนาคม ถึงวันที่ 31 พฤษภาคม 2566 โดยจะประกาศรางวัลทั้งหมด 4 ครั้ง ผ่านทางเว็บไซต์ https://krungthai.com/link/tunggnern-luckydraw
ทั้งนี้ สิทธิลุ้นรางวัลของร้านค้า นับเฉพาะลูกค้าที่ไม่ซ้ํารายเท่านั้น ท ยกเว้นการรับชําระด้วย พอยท์เพย์ ที่ไม่มีข้อจํากัดเรื่องการนับจํานวนลูกค้าซ้ําราย โดยพอยท์เพย์ เป็นตัวช่วยเพิ่มยอดขายให้ร้านค้าถุงเงิน สามารถรับชําระด้วยพอยท์ของ AIS MAAI by KTC และบางจาก ซึ่งมีฐานลูกค้าหลายสิบล้านรายทั่วประเทศ
รัฐบาลไทย-ข่าวทำเนียบรัฐบาล-ต่อยอดโครงการยุวทูตคุณธรรม นำร่องแซนด์บ็อกซ์พัฒนาทุนมนุษย์ในโรงเรียน
วันอังคารที่ 28 กุมภาพันธ์ 2566
28/02/2566
ต่อยอดโครงการยุวทูตคุณธรรม นําร่องแซนด์บ็อกซ์พัฒนาทุนมนุษย์ในโรงเรียน
วันจันทร์ที่ 27 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลต่อยอดโครงการยุวทูตคุณธรรมสู่สถานศึกษาเพื่อสร้างแกนนําเด็กและเยาวชนทั่วประเทศในการทําควา
มดี ขับเคลื่อนการพัฒนา และแก้ไขปัญหาสังคม ทั้งในระดับประเทศและระดับโลก
โดยนําร่องทําแซนด์บ็อกซ์พัฒนาทุนมนุษย์ในโรงเรียนทีปังกรวิทยาพัฒน์ในพระราชูปถัมภ์ เขตทวีวัฒนา
กรุงเทพฯ
ประกอบด้วยกิจกรรมการฝึกอบรมครูผู้สอนให้เป็นแม่แบบในการสร้างคนดีคนเก่งที่เห็นแก่ประโยชน์ส่วนรวม
และการส่งเสริมเด็กและเยาวชนที่ขยันหมั่นเพียร
มีความซื่อสัตย์สุจริตให้เติบโตเป็นบุคลากรคุณภาพของประเทศ พร้อมทั้งจัดตั้งศูนย์ช่วยเหลือสังคมชุมชน
ให้ครูและนักเรียนเป็นจิตอาสาของศูนย์
โดยจะได้รับการอบรมทักษะความรู้ในการช่วยเหลือผู้ประสบความเดือนร้อนในชุมชนเป็นรายกรณีด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​อธิบดีกกจ. เตือน แก๊ง Call Center อ้างชื่อกรมการจัดหางาน ลวงทำงานออนไลน์
วันพฤหัสบดีที่ 23 กุมภาพันธ์ 2566
23/02/2566
​อธิบดีกกจ. เตือน แก๊ง Call Center อ้างชื่อกรมการจัดหางาน ลวงทํางานออนไลน์
กรมการจัดหางาน เตือนประชาชนอย่าหลงเชื่อ หลังแก๊ง Call Center ระบาดหนัก แอบอ้างชื่อกรมการจัดหางาน ชวนทํางานออนไลน์ หวังรีดข้อมูลส่วนบุคคล
นายไพโรจน์ โชติกเสถียร อธิบดีกรมการจัดหางาน เปิดเผยว่า ปัจจุบันกรมการจัดหางานพบมิจฉาชีพรูปแบบใหม่ แอบอ้างชื่อกรมการจัดหางาน ชักชวนทํางานออนไลน์ในรูปแบบดูโฆษณาเพื่อเพิ่มยอดวิว บางรายมีการ ADD LINE เพื่อใช้ติดต่อ และแสดงตัวเป็นเจ้าหน้าที่รัฐเพิ่มความน่าเชื่อถือ โดยกลุ่มคนเหล่านี้จะสอบถามข้อมูลส่วนบุคคล เช่น เลขที่บัญชี เลขที่บัตรประชาชน ซึ่งทําให้ประชาชนเสี่ยงต่อการถูกนําข้อมูลดังกล่าว ไปสร้างความเสียหายต่อชื่อเสียง ทรัพย์สิน หรือนําไปสวมตัวตนสมัคร Application ทางการเงิน
“กรมการจัดหางานขอเตือนว่า หากพบเห็นการชักชวนให้สมัครงานในตําแหน่งต่าง ๆ ทางโทรศัพท์ โปรดอย่าหลงเชื่อ เพราะกรมการจัดหางาน ไม่มีนโยบายติดต่อพี่น้องประชาชนทางโทรศัพท์ให้สมัครงาน หรือชักชวนหารายได้เสริม สําหรับผู้ที่ต้องการหางานทํากรม ฯ มีช่องทางให้บริการผ่านระบบออนไลน์ ทางเว็บไชต์ ไทยมี งานทํา.doe.go.th หรือทาง Mobile Application "ไทยมีงานทํา" หรือหากไม่สะดวกใช้บริการผ่านระบบออนไลน์สามารถขอรับบริการได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 – 10 ” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-​โครงการบ้านล้านหลัง ระยะที่ 3 ให้สินเชื่อซื้อบ้านรายละไม่เกิน 1.5 ล้านบาท
วันศุกร์ที่ 24 กุมภาพันธ์ 2566
24/02/2566
​โครงการบ้านล้านหลัง ระยะที่ 3 ให้สินเชื่อซื้อบ้านรายละไม่เกิน 1.5 ล้านบาท
วันศุกร์ที่ 24 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลสนับสนุนให้ประชาชนมีที่อยู่อาศัยเป็นของตนเอง
จึงเห็นชอบโครงการสินเชื่อเพื่อที่อยู่อาศัยแห่งรัฐ หรือ โครงการบ้านล้านหลังระยะที่ 3
โดยเป็นการสนับสนุนสินเชื่อสูงสุดรายละ 1,500,000 บาท/หน่วย สําหรับประชาชนผู้มีรายได้น้อย
กลุ่มคนวัยทํางาน หรือกําลังเริ่มต้นสร้างครอบครัว
ให้สามารถมีที่อยู่อาศัยเป็นของตนเองได้ในราคาที่เหมาะสมกับศักยภาพ ระยะเวลากู้ยืมสูงสุดไม่เกิน 40 ปี
อัตราดอกเบี้ยคงที่ร้อยละ 3 ต่อปีในช่วง 5 ปีแรก ฟรีค่าธรรมเนียมประเมินราคาหลักประกัน สูงสุด 2,300
บาท และค่าจดทะเบียนนิติกรรมจํานองร้อยละ 1 ของวงเงินจํานอง ผู้สนใจยื่นคําขอสินเชื่อได้ตั้งแต่บัดนี้ – 30
ธ.ค.2568 ที่ ธอส. ทุกสาขาทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อย่าลืมนะ! ผู้ร่วมโครงการเราเที่ยวด้วยกันเฟส5 รายใหม่ เริ่มลงทะเบียนรับสิทธิผ่านเว็บไซต์ 27 ก.พ. ก่อนจองที่พักตั้งแต่ 7 มี.ค. เป็นต้นไป
วันอาทิตย์ที่ 26 กุมภาพันธ์ 2566
26/02/2566
อย่าลืมนะ! ผู้ร่วมโครงการเราเที่ยวด้วยกันเฟส5 รายใหม่ เริ่มลงทะเบียนรับสิทธิผ่านเว็บไซต์ 27 ก.พ. ก่อนจองที่พักตั้งแต่ 7 มี.ค. เป็นต้นไป
อย่าลืมนะ! ผู้ร่วมโครงการเราเที่ยวด้วยกันเฟส5 รายใหม่ เริ่มลงทะเบียนรับสิทธิผ่านเว็บไซต์ 27 ก.พ. ก่อนจองที่พักตั้งแต่ 7 มี.ค. เป็นต้นไป
วันที่ 26 กุมภาพันธ์ 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่รัฐบาลได้ดําเนินโครงการเราเที่ยวด้วยกัน เฟส5 และได้เปิดให้ผู้ประกอบการรายใหม่ลงทะเบียนเข้าร่วมโครงการระหว่างวันที่ 8-15 ก.พ. 66 ที่ผ่านมา ในวันพรุ่งนี้(27 ก.พ.66) ระบบของโครงการเราเที่ยวด้วยกัน เฟส 5 จะเริ่มเปิดให้ประชาชนที่ประสงค์จะร่วมโครงการซึ่งยังไม่เคยร่วมโครงการในเฟสที่1-4 หรือผู้ร่วมโครงการรายใหม่ ลงทะเบียนเพื่อรับสิทธิ โดยระบบจะเปิดตั้งแต่ 06.00-21.00 น.
สําหรับวิธีลงทะเบียนรับสิทธิ ให้ผู้มีคุณสมบัติที่จะร่วมโครงการได้คือเป็นบุคคลสัญชาติไทย อายุ 18 ปีขึ้นไป ลงทะเบียนที่เว็บไซต์ของโครงการ www.เราเที่ยวด้วยกัน .com ซึ่งระบบจะให้กรอกข้อมูลส่วนบุคคลต่างๆ รวมถึงเบอร์โทรศัพท์ โดยผู้สมัครต้องใช้เบอร์สําหรับลงทะเบียนรับสิทธิ เป็นเบอร์เดียวกับที่ลงทะเบียนแอปพลิเคชันเป๋าตังด้วย เมื่อสมัครตามขั้นตอนแล้วจะได้รับ SMS แจ้งผลการลงทะเบียน (ภายใน 3 วัน)
น.ส.ไตรศุลี กล่าวว่า จากนั้น หากผู้สมัครเข้าร่วมโครงการ ยังไม่ไม่เคยมี G-Wallet จะต้องดาวน์โหลดและติดตั้งแอปพลิเคชันเป๋าตัง เพื่อเปิด G-Wallet สําหรับการใช้จ่ายตามโครงการ เมื่อดําเนินการยืนยันตัวตนตามขั้นตอนเรียบร้อยแล้ว ก็สามารถเริ่มจองที่พัก ตั้งแต่วันที่ 7 มี.ค.-26 เม.ย.66 และเริ่มเข้าพักตั้งแต่วันที่ 10 มี.ค.-30เม.ย. 66
ทั้งนี้ ผู้ที่เคยลงทะเบียนโครงการในเฟสที่ 1 -4 แล้ว ไม่ต้องลงทะเบียนใหม่เพียงกดรับหลักเกณฑ์และเงื่อนไข บนแอปพลิเคชันนเป๋าตัง และเริ่มจองที่พักและใช้สิทธิได้ตามกําหนดเวลาของโครงการเช่นเดียวกับผู้สมัครรายใหม่ข้างต้นต่อไป
โครงการเราเที่ยวด้วยกันเฟส 5 มีจํานวนสิทธิทั้งสิ้น 560,000 สิทธิ ผู้ร่วมโครงการแต่ละคนจะได้รับสิทธิสูงสุด 5 สิทธิต่อคน โดยไม่นับรวมสิทธิที่ใช้ในเฟสก่อนหน้า โดยรัฐบาลสนับสนุนค่าใช้จ่ายโรงแรม/ที่พักร้อยละ40 สูงสุด 3,000 บาทต่อห้อง สนับสนุน E-Voucher 600 บาทต่อห้องต่อคืน โดยไม่มีการสนับสนุนค่าตั๋วโดยสารเครื่องบิน
รัฐบาลไทย-ข่าวทำเนียบรัฐบาล-รมว.ดีอีเอส เปิดงาน “DGT 2023: Happiness Creation”
วันศุกร์ที่ 24 กุมภาพันธ์ 2566
รมว.ดีอีเอส เปิดงาน “DGT 2023: Happiness Creation”
รมว.ดีอีเอส เปิดงาน “DGT 2023: Happiness Creation”
วันนี้ (24 ก.พ.66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดงาน “Digital Governance Thailand (DGT 2023)” ภายใต้แนวคิด Happiness Creation #ชีวิตดีเมื่อมีดิจิทัล พร้อมปาฐกถาพิเศษในหัวข้อ To the Next Level of Digital Life : ยกระดับความพร้อมสู่อนาคตดิจิทัล (ผ่านระบบอิเล็กทรอนิกส์) โดยมีพาร์ทเนอร์ดิจิทัลทั้งไทย และต่างชาติ เข้าร่วมงานกว่า 40 แห่ง เพื่อเป็นเวทีแลกเปลี่ยนความรู้ทุกเรื่องดิจิทัล พื้นที่โชว์ นวัตกรรม และตัวอย่างใช้งานต่อยอดโอกาสสู่ความสําเร็จครบทุกมิติ จัดขึ้นวันนี้ – 25 กุมภาพันธ์ 2566 โดยสํานักงานพัฒนาธุรกรรมทางอิเล็กทรอนิกส์ (สพธอ.) หรือ ETDA โดยมี ศ.พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) ,ดร.ชัยชนะ มิตรพันธ์ ผู้อํานวยการ ETDA ร่วมให้การต้อนรับ ณ สามย่านมิตรทาวน์ฮอลล์ ชั้น 5 สามย่านมิตรทาวน์กรุงเทพฯ
___________________
รัฐบาลไทย-ข่าวทำเนียบรัฐบาล-อนุมัติ 163 ล้าน ซื้อเรือประมง 96 ลำออกนอกระบบ เพื่อจัดการทรัพยากรที่ยั่งยืน
วันศุกร์ที่ 24 กุมภาพันธ์ 2566
24/02/2566
อนุมัติ 163 ล้าน ซื้อเรือประมง 96 ลําออกนอกระบบ เพื่อจัดการทรัพยากรที่ยั่งยืน
วันพฤหัสบดีที่ 23 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลรักษาสมดุลการใช้ประโยชน์ทรัพยากรธรรมชาติอย่างยั่งยืน โดยอนุมัติงบ 163.36 ล้านบาท
สําหรับช่วยเหลือเยียวยาซื้อเรือประมง 96 ลําในพื้นที่ จ.ปัตตานี
ตามโครงการนําเรือประมงออกนอกระบบเพื่อการจัดการทรัพยากรประมงทะเลที่ยั่งยืนในพื้นที่จังหวัดชายแด
นภาคใต้ สนับสนุนมาตรการลดจํานวนเรือประมงของรัฐบาล
ซึ่งจะส่งผลให้ประเทศไทยสามารถบริหารจัดการปริมาณเรือประมงให้มีความเหมาะสมกับปริมาณสัตว์น้ําที่อนุ
ญาตให้ทําการประมง และช่วยเหลือผู้ประกอบกิจการประมง
ลดความเสี่ยงที่จะเกิดการทําประมงผิดกฎหมายจากการใช้เรือประมงที่ไม่มีใบอนุญาต
โดยชาวประมงที่ไม่ประสงค์จะประกอบอาชีพประมงต่อไป
สามารถนําเงินช่วยเหลือที่ได้รับไปเป็นทุนในการประกอบอาชีพอื่นได้ตามต้องการ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-Cabinet approves financial support of USD15,000/year for APEC BCG Award
วันพุธที่ 1 มีนาคม 2566
01/03/2566
Cabinet approves financial support of USD15,000/year for APEC BCG Award
Cabinet approves financial support of USD15,000/year for APEC BCG Award
February 28, 2023, Deputy Government Spokesperson Traisuree Taisaranakul disclosed that the
cabinet approved voluntary financial support to Thailand’s APEC Bio-Circular-Green (BCG)
Award on an annual basis, at up to USD15,000/year. The budget will be allocated from Ministry
of Foreign Affairs’ budget from FY 2024 onward.
There will be 3 award categories under the APEC Bio-Circular-Green (BCG) Award, namely, for
women, youth, and MSMEs. Each award recipient will be prized with USD5,000, voluntarily
sponsored by APEC economies. The Award will open for nominations in March 2023, while
selection of winners is planned in the latter part of the year. The Award winners will be
announced at the 2023 APEC Ministerial Meeting to be held in San Francisco, U.S.A.
As the APEC Bio-Circular-Green (BCG) Award is initiated by Thailand, Ministry of Foreign Affairs
proposed for the country’s regular funding of USD15,000/year from FY2024 onward to ensure
continuation in the implementation of the Bangkok Goals on Bio-Circular-Green (BCG) Economy,
and to create awareness on the BCG economic model.
รัฐบาลไทย-ข่าวทำเนียบรัฐบาล-รฟม. มอบ "ชุดตั้งตัว" ให้ 10 อันดับผู้ผ่านการคัดเลือก "แผนเปิดร้านน้ำชง" ในโครงการ รฟม. ปั้นอาชีพ ปีที่ 3 "ชงดี มีกำไร"
วันพฤหัสบดีที่ 23 กุมภาพันธ์ 2566
รฟม. มอบ "ชุดตั้งตัว" ให้ 10 อันดับผู้ผ่านการคัดเลือก "แผนเปิดร้านน้ําชง" ในโครงการ รฟม. ปั้นอาชีพ ปีที่ 3 "ชงดี มีกําไร"
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ร่วมกับ โครงการรถไฟฟ้าสายสีเหลือง ช่วงลาดพร้าว - สําโรง เดินสายมอบ “ชุดตั้งตัว” ประกอบด้วย เคาน์เตอร์ร้าน อุปกรณ์และวัตถุดิบ ให้แก่ 10 ผู้ผ่านการคัดเลือก แผนงานเปิดร้านน้ําชง ค้าขายได้จริง ภายหลังเข้าอบรมชงกาแฟโบราณและน้ําชงแบบต่าง ๆ ในโครงการ รฟม. ปั้นอาชีพ ปีที่ 3 ตามแนวคิด “ชงดี มีกําไร”
นางสาวจิรฐา วัฒนประดิษฐ์ ผู้อํานวยการสํานักสื่อสารองค์กร รฟม. ในฐานะผู้จัดการโครงการด้านประชาสัมพันธ์และชุมชนสัมพันธ์ โครงการรถไฟฟ้าสายสีเหลืองฯ กล่าวว่า หลังจากจบโครงการ รฟม. ปั้นอาชีพ ปีที่ 3 ซึ่งจัดอบรมฟรี ในหัวข้อ การชงกาแฟโบราณและน้ําชงแบบต่าง ๆ เทคนิคการถ่ายรูปเพื่อโปรโมทสินค้า และการตลาดยุคออนไลน์ เพื่อสร้างอาชีพให้แก่ ชาวชุมชนบริเวณแนวสายทางรถไฟฟ้ามหานคร สายสีเหลือง (MRT Yellow Line) ใน 10 เขตพื้นที่ของกรุงเทพฯ และสมุทรปราการ มีผู้สนใจส่งแผนงานเปิดร้านเข้ามาเพื่อชิง “ชุดตั้งตัว” เป็นจํานวนมาก โดยทาง รฟม. ได้พิจารณามอบชุดตั้งตัวให้กับผู้ที่ผ่านการคัดเลือก 10 ราย ซึ่งนําเสนอแผนงานได้รัดกุม ทําขายได้จริง ทั้งนี้ รฟม. รู้สึกยินดีเป็นอย่างยิ่งที่ได้ร่วมเป็นส่วนหนึ่งในการส่งเสริมให้คนในชุมชนมี อาชีพสร้างรายได้เลี้ยงชีพได้อย่างยั่งยืน
สามารถสอบถามข้อมูลโครงการรถไฟฟ้าสายสีเหลืองฯ ได้ที่เว็บไซต์ www.mrta-yellowline.comเฟซบุ๊กแฟนเพจโครงการรถไฟฟ้าสายสีเหลืองฯ และไลน์ : @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐเกาหลีประจำประเทศไทยเข้าพบ รมว.อว. ผลักดันความร่วมมือด้านเทคโนโลยีแห่งอนาคต
วันจันทร์ที่ 27 กุมภาพันธ์ 2566
เอกอัครราชทูตสาธารณรัฐเกาหลีประจําประเทศไทยเข้าพบ รมว.อว. ผลักดันความร่วมมือด้านเทคโนโลยีแห่งอนาคต
เอกอัครราชทูตสาธารณรัฐเกาหลีประจําประเทศไทยเข้าพบ รมว.อว. ผลักดันความร่วมมือด้านเทคโนโลยีแห่งอนาคต
เมื่อวันที่ 7 กุมภาพันธ์ 2566ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) และศ.ดร.นพ. สิริฤกษ์ ทรงศิวิไลปลัดกระทรวง อว. พร้อมด้วยผู้บริหารระดับสูงกระทรวง อว. ได้ร่วมหารือกับนายมุน ซึง-ฮย็อน (H.E. Mr. Moon Seoung-hyun)เอกอัครราชทูตสาธารณรัฐเกาหลีประจําประเทศไทย ณ ห้องพระจอมเกล้า ชั้น 4 อาคารพระจอมเกล้า สป.อว.
ในโอกาสนี้ ทั้งสองฝ่ายได้หารือเกี่ยวกับความร่วมมือระหว่างสองประเทศ รวมทั้งได้มีการแลกเปลี่ยนข้อคิดเห็นในเรื่องการส่งเสริมความร่วมมือด้านอุดมศึกษา วิทยาศาสตร์ วิจัยและนวัตกรรม ในประเด็นเทคโนโลยีแห่งอนาคต (Future Technology) ที่สาธารณรัฐเกาหลีและประเทศไทยสามารถมีความร่วมมือกัน ได้แก่ (1) เทคโนโลยีนิวเคลียร์ โดยเฉพาะการใช้ประโยชน์พลังงานนิวเคลียร์ในทางสันติ (2) เทคโนโลยีด้านอวกาศ ซึ่งสาธารณรัฐเกาหลีและประเทศไทยอยู่ระหว่างการวางแผนจัดตั้ง Space port โดยจะมีการลงนาม Implementation Agreement เพื่อศึกษาความเป็นไปได้เชิงลึกในการจัดตั้ง Space port ในประเทศไทย ในช่วงกลางเดือนกุมภาพันธ์ และ (3) รถยนต์ไฟฟ้า (EV) ซึ่งสาธารณรัฐเกาหลีและประเทศไทยเห็นร่วมกันว่าจะเป็นตลาดรถยนต์แห่งอนาคต โดยเฉพาะอุตสาหกรรมการผลิตแบตเตอรี่ เป็นต้น ซึ่งคาดว่า 3 เทคโนโลยีนี้จะช่วยส่งเสริมการลงทุนของบริษัทเอกชนสาธารณรัฐเกาหลีในประเทศไทยให้มากยิ่งขึ้น
พร้อมกันนี้ อว. ยังเสนอให้สาธารณรัฐเกาหลีพิจารณาประเทศไทยเป็นศูนย์กลางแห่งอาเซียน (Hub for South East Asia) ด้าน Technology and Innovation ซึ่งจะช่วยดึงดูดบริษัทเอกชนและบุคลากรที่มีความสามารถในด้าน IT, AI และ IoT เพื่อพัฒนางานวิจัยจากหน่วยงานวิจัยและมหาวิทยาลัยจากทั้งสองประเทศ นอกจากนี้ ทั้งสองฝ่ายเห็นตรงกันว่า การพัฒนาความร่วมมือด้านอุดมศึกษา วิทยาศาสตร์ วิจัยและนวัตกรรม ควรดําเนินในรูปแบบของ Project มากยิ่งขึ้น เพื่อให้เกิดผลรับที่เป็นรูปธรรม และพร้อมสนับสนุนให้เกิดการสร้างกลไกการทํางานด้าน อววน. โดยคณะกรรมการร่วมระหว่างสองประเทศด้าน อววน. (Joint Committee) โดยมีกรอบความร่วมมือใหญ่ควบคุมการทํางานให้เป็นไปในทิศทางเดียวกันมากขึ้น ซึ่งจะทําให้การดําเนินงานมีความชัดเจนและต่อเนื่อง
รัฐบาลไทย-ข่าวทำเนียบรัฐบาล-กระทรวงเกษตรฯ จัดพิธีไถ่ชีวิตโค-กระบือ เพื่อถวายเป็นพระราชกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดีฯ
วันศุกร์ที่ 24 กุมภาพันธ์ 2566
กระทรวงเกษตรฯ จัดพิธีไถ่ชีวิตโค-กระบือ เพื่อถวายเป็นพระราชกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดีฯ
พร้อมสนับสนุนให้มีการบูรณาการร่วมกันในพื้นที่อย่างเป็นระบบ มีการรวมกลุ่มเกษตรกรและให้ชุมชนมีส่วนร่วมในการบริหารโครงการ เพื่อให้เกิดความเข้มแข็งและต่อยอดการใช้ประโยชน์อย่างยั่งยืน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานในพิธีไถ่ชีวิตโค-กระบือ เพื่อถวายเป็นพระราชกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ องค์การบริหารส่วนตําบลหนองศาลา ตําบลหนองศาลา อําเภอชะอํา จังหวัดเพชรบุรี โครงการธนาคารโค-กระบือเพื่อเกษตรกร ตามพระราชดําริ เป็นหนึ่งในโครงการพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นโครงการที่สามารถแก้ไขปัญหาความยากจนของเกษตรกร โดยการน้อมนําหลักปรัชญาของเศรษฐกิจพอเพียง มาปรับใช้ในการดําเนินงาน ประกอบกับมีการทํางานบูรณาการร่วมกันในพื้นที่อย่างเป็นระบบ สนับสนุนให้มีการรวมกลุ่มเกษตรกรและให้ชุมชนมีส่วนร่วมในการบริหารโครงการ เพื่อให้เกิดความเข้มแข็ง ตลอดจนมีการต่อยอดการใช้ประโยชน์ เช่น การใช้มูลสัตว์เป็นปุยในไร่นา การอนุรักษ์วัฒนธรรมประเพณีในท้องถิ่น
สําหรับโคเพศเมีย จํานวน 233 ตัว ที่ได้รับการไถ่ชีวิตในวันนี้ สํานักงานปศุสัตว์จังหวัดเพชรบุรี จะนําไปให้ความช่วยเหลือเกษตรกรตามระเบียบและหลักเกณฑ์ของโครงการธนาคารโค-กระบือเพื่อเกษตรกรตามพระราชดําริ ในพื้นที่จังหวัดเพชรบุรี ได้แก่ 1) อําเภอชะอํา จํานวน 37 ตัว 2) อําเภอท่ายาง จํานวน 106 ตัว 3) อําเภอบ้านลาด จํานวน 20 ตัว 4) อําเภอเมืองเพชรบุรี จํานวน 20 ตัว 5) อําเภอบ้านแหลม จํานวน 20 ตัว 6) อําเภอเขาย้อย จํานวน 21 ตัว และ 7) อําเภอหนองหญ้าปล้อง จํานวน 10 ตัว และเมื่อครบสัญญาแล้ว เกษตรกรจะได้รับกรรมสิทธิ์โคเป็นของตนเองต่อไป
“โครงการธนาคารโค-กระบือเพื่อเกษตรกรตามพระราชดําริ เป็นโครงการที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงมีพระราชดําริให้จัดตั้งขึ้นเพื่อช่วยเหลือเกษตรกรให้มีโค-กระบือไว้ใช้แรงงาน และเพิ่มผลผลิตทางการเกษตร ซึ่งกรมปศุสัตว์ได้รับสนองพระราชดําริให้ความช่วยเหลือเกษตรกร ถือได้ว่าก่อเกิดประโยชน์ เป็นคุณูปการแก่เกษตรกรเป็นอย่างยิ่ง และยังเป็นที่น่ายินดีที่มีการบูรณาการร่วมกันในพื้นที่อย่างเป็นระบบ สนับสนุนให้มีการรวมกลุ่มเกษตรกร และให้ชุมชนมีส่วนร่วมในการบริหารโครงการเพื่อให้เกิดความเข้มแข็ง และยังมีการต่อยอดการใช้ประโยชน์ เช่น การใช้มูลสัตว์เป็นปุ๋ยในไร่นา การอนุรักษ์วัฒนธรรมประเพณีท้องถิ่น และประการสําคัญ ยังได้น้อมนําหลักปรัชญาของเศรษฐกิจพอเพียงมาใช้ในการดําเนินงาน ซึ่งเป็นการสนองแนวพระราชดําริด้านการส่งเสริมอาชีพให้เกษตรกรสามารถพึ่งพาตนเองได้ จึงขอให้เกษตรกรที่จะได้รับมอบ โค-กระบือในครั้งนี้ เลี้ยงดูแลโค-กระบือเป็นอย่างดี เสมือนเป็นสมาชิกในครัวเรือน และปฏิบัติตามระเบียบและหลักเกณฑ์ของโครงการธนาคารโค-กระบือเพื่อเกษตรกรตามพระราชดําริอย่างเคร่งครัด” ดร.เฉลิมชัย กล่าว
รัฐบาลไทย-ข่าวทำเนียบรัฐบาล-กยศ. ชี้แจงการหักเงินเดือน แม้ว่าผู้กู้ยืมจะมีภาระหนี้สูง ก็สามารถแจ้งขอลดการหักเหลือ 100 บาทต่อเดือนได้
วันศุกร์ที่ 24 กุมภาพันธ์ 2566
24/02/2566
กยศ. ชี้แจงการหักเงินเดือน แม้ว่าผู้กู้ยืมจะมีภาระหนี้สูง ก็สามารถแจ้งขอลดการหักเหลือ 100 บาทต่อเดือนได้
กยศ. ชี้แจงกรณีที่มีประเด็นในสื่อสังคมออนไลน์โพสต์ข้อความเกี่ยวกับการหักเงินเดือนของลูกหนี้ กยศ. พร้อมเอกสารแสดงตัวอย่างโดยระบุว่า กยศ. หักเงินเดือนลูกหนี้อย่างโหด
กองทุนเงินให้กู้ยืมเพื่อการศึกษา (กยศ.) ชี้แจงกรณีที่มีประเด็นในสื่อสังคมออนไลน์โพสต์ข้อความเกี่ยวกับการหักเงินเดือนของลูกหนี้ กยศ. พร้อมเอกสารแสดงตัวอย่างโดยระบุว่า กยศ. หักเงินเดือนลูกหนี้อย่างโหด โดยกองทุนขอชี้แจงในประเด็นดังกล่าวว่า ตัวเลขที่แสดงในหนังสือเป็นตัวเลขตัวอย่างของผู้กู้ยืมที่มียอดผิดนัดชําระหนี้สูงเท่านั้น อย่างไรก็ตาม แม้ว่าผู้กู้ยืมจะมีภาระหนี้สูงและมียอดที่ถูกแจ้งหักสูงก็สามารถแจ้งขอลดการหักเงินเดือนลงเหลือเพียง 100 บาทต่อเดือนได้
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา ชี้แจงว่า “จากกรณีที่มีหนังสือของกองทุนปรากฏในข่าวนั้น เป็นหนังสือที่กองทุนได้ส่งถึงหน่วยงานนายจ้างเพื่อแจ้งวิธีการคํานวณเงินรายเดือนเพื่อชําระหนี้คืนกองทุนด้วยการหักเงินเดือน ซึ่งตัวเลขที่ระบุในหนังสือเป็นตัวเลขตัวอย่างของผู้กู้ยืมที่มียอดผิดนัดชําระหนี้สูง แต่ในทางปฏิบัติเมื่อผู้กู้ยืมได้รับหนังสือดังกล่าว ผู้กู้ยืมสามารถยื่นขอปรับโครงสร้างหนี้หรือขอไกล่เกลี่ยกับกองทุนแล้วแต่กรณี และสามารถขอปรับลดจํานวนที่หักเงินเดือน โดยชําระขั้นต่ํา 100 บาทต่อเดือน ที่ผ่านมากองทุนได้มีการหักเงินเดือนผู้กู้ยืมด้วยระบบการหักเงินเดือนนําส่งกรมสรรพากรไปแล้วจํานวน 1.7 ล้านราย ผ่านหน่วยงานนายจ้างทั้งภาครัฐและภาคเอกชนกว่า 1 แสนแห่ง
เมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่ ..) พ.ศ. .... มีผลบังคับใช้ กองทุนจะคิดดอกเบี้ยเงินกู้ในอัตราไม่เกินร้อยละ 1 ต่อปี กรณีผิดนัดชําระคิดอัตราเบี้ยปรับไม่เกินร้อยละ 0.5 ต่อปี รวมถึงในการกู้ยืมเงินกองทุนไม่ต้องมีผู้ค้ําประกันในทุกกรณี และช่วยเหลือผู้กู้ยืมที่อยู่ระหว่างดําเนินคดีหรืออยู่ระหว่างการบังคับคดีให้สามารถผ่อนผันการชําระเงินคืน ปรับโครงสร้างหนี้ แปลงหนี้ใหม่ หรือระงับการชําระเงินคืนตามเงื่อนไขที่คณะกรรมการกองทุนกําหนด ทั้งนี้ ระยะเวลาการผ่อนชําระจะคํานึงถึงรายได้และความสามารถในการชําระเงินคืนของผู้กู้ยืม ผู้กู้ยืมสามารถผ่อนชําระเงินคืนเป็นงวดรายเดือน รายไตรมาส หรือรายปีได้ กรณีที่ผู้กู้ยืมมีหนี้ค้างชําระจะทําการตัดชําระหนี้จากเงินต้น ดอกเบี้ย และเบี้ยปรับตามลําดับ ซึ่งกฎหมายใหม่ดังกล่าวจะสามารถช่วยเหลือผู้กู้ยืมที่ถูกดําเนินคดีแล้วให้สามารถแปลงหนี้ใหม่ เพื่อให้กลับมาชําระหนี้ได้ตามปกติ ทั้งนี้ กองทุนขอยืนยันว่าจะดําเนินการทุกวิถีทางเพื่อช่วยเหลือและให้โอกาสทุกคน และจะเป็นหลักประกันของทุกครอบครัวว่าเด็กทุกคนที่เกิดมาในประเทศนี้จะมีโอกาสเข้าถึงการศึกษาได้ทุกคน” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-นายกฯ มั่นใจเศรษฐกิจไทยมีทิศทางดีขึ้นต่อเนื่อง พร้อมเร่งขับเคลื่อนนโยบาย SMEs ไทยทุกมิติ ย้ำรัฐบาลยึดหลักการทำงาน โปร่งใส เป็นธรรม ตรวจสอบได้
วันศุกร์ที่ 24 กุมภาพันธ์ 2566
24/02/2566
นายกฯ มั่นใจเศรษฐกิจไทยมีทิศทางดีขึ้นต่อเนื่อง พร้อมเร่งขับเคลื่อนนโยบาย SMEs ไทยทุกมิติ ย้ํารัฐบาลยึดหลักการทํางาน โปร่งใส เป็นธรรม ตรวจสอบได้
นายกฯ มั่นใจเศรษฐกิจไทยมีทิศทางดีขึ้นต่อเนื่อง พร้อมเร่งขับเคลื่อนนโยบาย SMEs ไทยทุกมิติ ย้ํารัฐบาลยึดหลักการทํางาน โปร่งใส เป็นธรรม ตรวจสอบได้
วันนี้ (24 กุมภาพันธ์ 2566) เวลา 12.25 น. ณ บริเวณทางเชื่อมตึกภักดีบดินทร์และตึกไทยคู่ฟ้า ทําเนียบรัฐบาล ภายหลังเป็นประธานการประชุมคณะกรรมการส่งเสริมวิสาหกิจขนาดกลางและขนาดย่อม ครั้งที่ 2/2566 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงสถานการณ์เศรษฐกิจในประเทศไทยว่ามีทิศทางที่จะดีขึ้นต่อเนื่อง รวมทั้งในเรื่องของการท่องเที่ยวก็เพิ่มมากขึ้น ส่งผลดีต่อเศรษฐกิจระดับฐานรากและท้องถิ่น รวมไปถึงในเรื่องของสถานที่ท่องเที่ยว โรงแรม และอาหารก็มีสัดส่วนของ GDP เพิ่มขึ้น อย่างไรก็ตามแม้สินค้าเกษตร ราคาส่งออกจะมีปัญหาบ้างเพราะไปเกี่ยวพันหลายอย่าง แต่ก็ขออย่าได้กังวลจนเกินไปว่าเศรษฐกิจในประเทศไทยจะแย่กว่าหลายประเทศ ซึ่งจากข้อมูลที่ได้รับทราบของหน่วยงานที่เกี่ยวข้องพบว่าไม่ได้แย่อย่างที่กังวล ซึ่งขณะนี้รัฐมนตรีและหน่วยงานที่เกี่ยวข้องได้ดูแลอย่างใกล้ชิดและติดตามสถานการณ์ต่อเนื่อง เพื่อให้การดําเนินการต่าง ๆ สอดคล้องกับสถานการณ์ที่เกิดขึ้น โดยเฉพาะการขับเคลื่อน SMEs ทุกประเภทของไทยให้เข้มแข็ง และเข้าถึงแหล่งเงินทุน เพื่อให้เกิดการพัฒนาต่อเนื่อง สอดคล้องการปรับโครงสร้างเศรษฐกิจใหม่ของประเทศตามนโยบายรัฐบาล
นายกรัฐมนตรีย้ําถึงนโยบายเศรษฐกิจคือการหารายได้เข้าประเทศ และการบริหารจัดการงบประมาณที่มีอยู่ให้เป็นไปอย่างมีประสิทธิภาพ เกิดประโยชน์สูงสุด สอดคล้องและตรงกับความต้องการของประชาชนโดยรวมของประเทศอย่างทั่วถึง ซึ่งที่ผ่านมารัฐบาลก็ได้ดําเนินการตามแนวทางนี้มาอย่างต่อเนื่อง โดยมุ่งทําให้ประชาชนทุกกลุ่มของประเทศ รวมทั้งผู้มีรายได้น้อยได้เข้าถึงโอกาสและเกิดความเป็นธรรม โดยเฉพาะการเข้าถึงบริการและสวัสดิการต่าง ๆ ของภาครัฐ อย่างไรก็ตาม การที่จะเพิ่มหรือดําเนินมาตรการใด ๆ นั้นต้องมีการพิจารณาอย่างรอบด้านถึงผลกระทบและงบประมาณที่มีอยู่ ตลอดจนต้องคํานึงถึงรายรับและจ่ายของประเทศด้วยเพื่อให้การดําเนินการมีความสมดุลและเป็นไปอย่างเหมาะสม เกิดประโยชน์แท้จริง
พร้อมกันนี้ นายกรัฐมนตรีได้ย้ําถึงการบริหารราชการโดยยึดหลักและคํานึงถึงระเบียบ กฎหมายที่มีอยู่ทุกฉบับ โปร่งใส สุจริต เป็นธรรม สิ่งสําคัญคือต้องตรวจสอบได้ และทําทุกอย่างเต็มที่ด้วยใจจริง
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมรถไฟ EV ต้นแบบคันแรกของไทย ได้รับการตอบรับที่ดีจากประเทศเพื่อนบ้าน พร้อมเดินหน้าเตรียมจัดหารถไฟ EV กว่า 50 คัน ให้บริการประชาชนภายในปี 2566
วันจันทร์ที่ 27 กุมภาพันธ์ 2566
27/02/2566
โฆษกรัฐบาลเผย นายกฯ ชื่นชมรถไฟ EV ต้นแบบคันแรกของไทย ได้รับการตอบรับที่ดีจากประเทศเพื่อนบ้าน พร้อมเดินหน้าเตรียมจัดหารถไฟ EV กว่า 50 คัน ให้บริการประชาชนภายในปี 2566
โฆษกรัฐบาลเผย นายกฯ ชื่นชมรถไฟ EV ต้นแบบคันแรกของไทย ได้รับการตอบรับที่ดีจากประเทศเพื่อนบ้าน พร้อมเดินหน้าเตรียมจัดหารถไฟ EV กว่า 50 คัน ให้บริการประชาชนภายในปี 2566
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมยินดีอย่างยิ่งที่รถไฟ EV ต้นแบบคันแรกของไทย ได้รับความสนใจและเสียงตอบรับที่ดีจากประชาชนคนไทย รวมทั้งประเทศเพื่อนบ้านในอาเซียน โดยเฉพาะประเทศเวียดนาม เป็นไปตามนโยบายของรัฐบาล ส่งเสริมการใช้พลังงานทดแทน โดยเฉพาะการส่งเสริมยานยนต์ขับเคลื่อนด้วยพลังงานไฟฟ้า (Electric Vehicle : EV) เพื่อให้ประเทศไทยสามารถลดก๊าซเรือนกระจกลง 20-25% ภายในปี 2573
โฆษกประจําสํานักนายกรัฐมนตรี กล่าวว่า สําหรับรถจักรพลังงานไฟฟ้าจากแบตเตอรี่ต้นแบบคันนี้ ประเทศไทยประกอบและติดตั้งระบบแบตเตอรี่สําหรับรถไฟที่ขับเคลื่อนด้วยระบบไฟฟ้าเสร็จเมื่อปี 2565 ซึ่งถือเป็นแห่งแรกของโลก โดยเป็นความร่วมมือระหว่าง การรถไฟแห่งประเทศไทย (รฟท.) สถาบันเทคโนโลยีพระจอมเกล้าเจ้าคุณทหารลาดกระบัง (สจล.) และบริษัท พลังงานบริสุทธิ์ จํากัด (มหาชน) หรือ EA ซึ่งจุดเด่นของรถไฟ EV ได้รับการออกแบบและผลิตด้วยเทคโนโลยีทันสมัย ใช้นวัตกรรมระบบชาร์จ Ultra Fast Charge ในเวลา 1 ชั่วโมงในระยะแรก และ Battery Swapping Station เพื่อสลับเปลี่ยนแบตเตอรี่ในเวลาไม่เกิน 10 นาที ลดเวลาการรอชาร์จ และนํามาขยายผลใช้งานในระบบขนส่งได้จริง ประหยัดต้นทุนพลังงานได้กว่า 40 - 60% เมื่อเปรียบเทียบกับหัวรถจักรดีเซลทั่วไป โดยจุดชาร์จแบตเตอรี่ไฟฟ้าดําเนินติดตั้งที่บริเวณย่านบางซื่อ และในอนาคตมีแผนจะติดตั้งจุดชาร์จแบตเตอรี่ไฟฟ้าที่สถานีอื่น ๆ เพิ่ม เพื่อรองรับการใช้หัวรถจักรพลังงานไฟฟ้าจากแบตเตอรี่ที่จะพ่วงไปกับขบวนรถโดยสาร จึงถือเป็นอีกนวัตกรรมใหม่ที่ช่วยลดมลพิษและบรรเทาภาวะโลกร้อนได้อีกด้วย
ทั้งนี้ เมื่อเดือนมกราคม 2566 ที่ผ่านมา ได้มีการดําเนินการทดสอบเดินรถในเส้นทางต่าง ๆ รวมถึงการทดสอบลากจูงขบวนรถโดยสารขึ้นมาบนสถานีกลางกรุงเทพอภิวัฒน์ ซึ่งถือว่าประสบความสําเร็จเรียบร้อยดี โดยขณะนี้ รฟท. อยู่ระหว่างเตรียมดําเนินการจัดหารถไฟ EV จํานวนประมาณ 50 คัน ทยอยมาให้บริการประชาชนภายในปี 2566 เพื่อยกระดับการให้บริการรถไฟแก่ประชาชน ลดมลพิษทางอากาศ สร้างระบบรางไร้มลพิษ สร้างความยั่งยืนทางด้านพลังงานและสิ่งแวดล้อม
“นายกรัฐมนตรีมุ่งมั่นส่งเสริมการใช้พลังงานทดแทนที่เป็นมิตรต่อสิ่งแวดล้อม สอดคล้องกับโมเดลเศรษฐกิจ BCG ควบคู่กับการส่งเสริมอุตสาหกรรมยานยนต์สมัยใหม่ ยานยนต์ที่ขับเคลื่อนด้วยพลังงานไฟฟ้า (Electric Vehicle : EV) ซึ่งเป็น 1 ใน 10 อุตสาหกรรมเป้าหมาย ซี่งนายกรัฐมนตรีเชื่อมั่นว่า รถไฟ EV จะเป็นต้นแบบสําคัญในการต่อยอดนวัตกรรมและเทคโนโลยีที่ผลิตโดยคนไทย รวมทั้งเป็นโอกาสยกระดับการเดินทาง และขนส่งทางราง ให้เป็นระบบรางไร้มลพิษ สร้างความยั่งยืน สมดุล ทางด้านพลังงานและสิ่งแวดล้อม ควบคู่ไปกับตอบโจทย์อํานวยความสะดวกด้านการคมนาคมแก่ประชาชน” นายอนุชาฯ กล่าว
รัฐบาลไทย-ข่าวทำเนียบรัฐบาล-ครม.อนุมัติงบกลาง 826.68 ล้านบาท เป็นค่าใช้จ่ายดำเนินโครงการช่วยเหลือผู้เสพ/ผู้ติดยาเสพติดของศูนย์ฟื้นฟูสภาพทางสังคมจังหวัด
วันอังคารที่ 28 กุมภาพันธ์ 2566
28/02/2566
ครม.อนุมัติงบกลาง 826.68 ล้านบาท เป็นค่าใช้จ่ายดําเนินโครงการช่วยเหลือผู้เสพ/ผู้ติดยาเสพติดของศูนย์ฟื้นฟูสภาพทางสังคมจังหวัด
ครม.อนุมัติงบกลาง 826.68 ล้านบาท เป็นค่าใช้จ่ายดําเนินโครงการช่วยเหลือผู้เสพ/ผู้ติดยาเสพติดของศูนย์ฟื้นฟูสภาพทางสังคมจังหวัด
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 28 ก.พ. 66 อนุมัติงบประมาณรายจ่ายประจําปีงบประมาณ พ.ศ. 2566 งบกลาง รายการเงินสํารองจ่าย เพื่อกรณีฉุกเฉินหรือจําเป็น สําหรับเป็นค่าใช้จ่ายโครงการช่วยเหลือผู้เสพ/ผู้ติดยาเสพติดของศูนย์ฟื้นฟูสภาพทางสังคมจังหวัด ประจําปีงบประมาณ 2566 วงเงิน 826.68 ล้านบาท ตามที่กระทรวงมหาดไทยเสนอ
ทั้งนี้ กรมการปกครอง กระทรวงมหาดไทยได้จัดทําโครงการช่วยเหลือผู้เสพยา/ผู้ติดยาเสพติดของศูนย์ฟื้นฟูสภาพทางสังคมฯ ขึ้นเพื่อให้ความช่วยเหลือผู้เสพ/ผู้ติดยาเสพติดให้สามารถกลับคืนสู่ชุมชนและใช้ชีวิตอย่างปกติสุข ซึ่งโครงการนี้ สืบเนื่องมากจากที่รัฐบาลได้มีนโยบายการแก้ไขปัญหายาเสพติดเป็นเรื่องเร่งด่วน และนายกรัฐมนตรีได้มีคําสั่ง ตั้งคณะกรรมการขับเคลื่อนวาระแห่งชาติด้านการป้องกันและปราบปรามยาเสพติดและอาวุธปืน โดยมีนายกรัฐมนตรีเป็นประธาน รมว.มหาดไทยและปลัดกระทรวงมหาดไทย เป็นกรรมการ ซึ่งคณะกรรมการชุดดังกล่าวได้กําหนดมาตรการด้านการบําบัดผู้ติดยาเสพติด แบ่งเป็น 3 ระยะ ระยะเร่งด่วน ระยะกลาง และระยะต่อเนื่อง
โดยในระยะเร่งด่วนนั้นได้ให้กระทรวงมหาดไทยค้นหาผู้เสพยาเสพติดในหมู่บ้าน ชุมชน และจัดตั้งศูนย์ฟื้นฟูสภาพทางสังคมให้ครบทุกจังหวัด เพื่อดําเนินการให้ผู้เสพยาสามารถกลับสู่สังคมได้
น.ส.ไตรศุลี กล่าวว่า กลุ่มเป้าหมายที่จะได้รับความช่วยเหลือผ่านโครงการฯ มาจากที่กรมการปกครองดําเนินการสํารวจ และรวบรวมและจัดทําบัญชีรายชื่อผู้ค้ายาและผู้เสพยาเสพติด ด้วยการค้นหาผู้เกี่ยวข้องในตําบล หมู่บ้านทั่วประเทศ 119,195 คน และดําเนินการคัดกรองเหลือ 100,000 คน โดยกลุ่มเป้าหมายจะได้รับความช่วยเหลือโดยยึดหลัก ผู้เสพคือผู้ป่วยที่ต้องได้รับการบําบัดรักษา และป้องกันไม่ให้กลุ่มเสี่ยงเข้าไปเป็นเหยื่อยาเสพติด โดยใช้กระบวนการมีส่วนร่วมของทุกภาคส่วน โดยมีระยะเวลาดําเนินโครงการตั้งแต่การค้นหากลุ่มเป้าหมาย การฝึกอบรม และติดตามดูแลหลังผ่านการอบรมเป็นเวลา 1 ปี ตั้งแต่ ต.ค. 65-ก.ย. 66
สําหรับขั้นตอนการฝึกอบรมกลุ่มเป้าหมายจะดําเนินการ 15 วัน โดยมีกิจกรรมในส่วนการเสริมสร้างความเข้มแข็งทางร่างกาย จิตใจ และปรับเปลี่ยนทัศนคติการใช้ชีวิต รวมถึงการฝึกอาชีพ และการประกอบอาชีพ
น.ส.ไตรศุลี กล่าวว่า กระทรวงมหาดไทยได้ชี้แจงรายละเอียดของการใช้จ่ายงบประมาณตามโครงการฯ วงเงิน 826.68 ล้านล้าน ประกอบด้วย ค่าอาอาหารสําหรับผู้เช้ารับการฝึกอบรม 516 ล้านบาท, ค่าสมนาคุณวิทยากร 104 ล้านบาท, ค่าอาหารว่างและเครื่องดื่มสําหรับผู้เข้ารับการฝึกอบรม 75 ล้านบาท, ค่าพาหนะสําหรับวิทยากร 69.60 ล้านบาท, ค่าบํารุงสานที่ 27 ล้านบาท, ค่าพาหนะผู้เข้าร่วมอบรม 20 ล้านบาท, ค่าวัสดุอุปกรณ์5 ล้านบาท, ค่าถ่ายเอกสาร 4.5 ล้านบาท, ค่าใช้จ่ายในพิธีเปิด-ปิด 3 ล้านบาท ค่าประกาศนยบัตร 1.5 ล้านบาท และค่าใช้จ่ายในการติดตามผลการดําเนินงาน 6.8 แสนบาท
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรมเป็นประธานพิธีมอบเกียรติบัตรประกาศยกย่ององค์กรคุณธรรม กระทรวงวัฒนธรรม ประจำปีงบประมาณ พ.ศ. 2565
วันจันทร์ที่ 27 กุมภาพันธ์ 2566
ปลัดกระทรวงวัฒนธรรมเป็นประธานพิธีมอบเกียรติบัตรประกาศยกย่ององค์กรคุณธรรม กระทรวงวัฒนธรรม ประจําปีงบประมาณ พ.ศ. 2565
ปลัดกระทรวงวัฒนธรรมเป็นประธานพิธีมอบเกียรติบัตรประกาศยกย่ององค์กรคุณธรรม กระทรวงวัฒนธรรม ประจําปีงบประมาณ พ.ศ. 2565
ปลัดกระทรวงวัฒนธรรมเป็นประธานพิธีมอบเกียรติบัตรประกาศยกย่ององค์กรคุณธรรม กระทรวงวัฒนธรรม ประจําปีงบประมาณ พ.ศ. 2565
วันที่ 27 กุมภาพันธ์ 2566 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีมอบเกียรติบัตรประกาศยกย่ององค์กรคุณธรรม กระทรวงวัฒนธรรม ประจําปีงบประมาณ พ.ศ. 2565 โดยมีนางยุถิกา อศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหารกระทรวงวัฒนธรรม ผู้แทนจากหน่วยงานต่าง ๆ ของกระทรวงวัฒนธรรมที่ได้รับรางวัล และเจ้าหน้าที่ที่เกี่ยวข้องเข้าร่วม ณ ศูนย์ประชุมกระทรวงวัฒนธรรม ชั้น 8 อาคารวัฒนธรรมวิศิษฏ์ กระทรวงวัฒนธรรม
ทั้งนี้ พิธีมอบเกียรติบัตรประกาศยกย่ององค์กรคุณธรรม กระทรวงวัฒนธรรม ประจําปีงบประมาณ พ.ศ. 2565 มีวัตถุประสงค์เพื่อยกย่องเชิดชูเกียรติหน่วยงานในสังกัดกระทรวงวัฒนธรรม รวมถึงสร้างขวัญกําลังใจและแรงจูงใจในการพัฒนาส่งเสริมการขับเคลื่อนองค์กรคุณธรรม ในปีงบประมาณ พ.ศ. 2565 มีหน่วยงานในสังกัดกระทรวงวัฒนธรรม ได้รับการประเมินองค์กรคุณธรรม จํานวน 60 หน่วยงาน ประกอบด้วย ระดับองค์กรคุณธรรม 21 หน่วยงาน และระดับองค์กรคุณธรรมต้นแบบ 39 หน่วยงาน
รัฐบาลไทย-ข่าวทำเนียบรัฐบาล-พม. จับมือเมืองพัทยา เตรียมนำร่องเป็นพื้นที่ Sandbox ข้อเสนอเชิงนโยบายการคุ้มครองทางสังคมด้านเด็กในระดับพื้นที่ “5C4F
วันจันทร์ที่ 27 กุมภาพันธ์ 2566
พม. จับมือเมืองพัทยา เตรียมนําร่องเป็นพื้นที่ Sandbox ข้อเสนอเชิงนโยบายการคุ้มครองทางสังคมด้านเด็กในระดับพื้นที่ “5C4F
พม. จับมือเมืองพัทยา เตรียมนําร่องเป็นพื้นที่ Sandbox ข้อเสนอเชิงนโยบายการคุ้มครองทางสังคมด้านเด็กในระดับพื้นที่ “5C4F"
เมื่อวันที่ 24 กุมภาพันธ์ 2566 นางสาวอุไร เล็กน้อย ผู้ตรวจราชการกระทรวงการพัฒนาสังคมและความมั่นคงของมนุษย์ ประชุมหารือกับนายวุฒิศักดิ์ ร่วมกิจการ รองนายกเมืองพัทยา และผู้แทนภาคีเครือข่ายที่เกี่ยวข้อง เพื่อพิจารณาข้อเสนอเชิงนโยบายการคุ้มครองทางสังคมด้านเด็กในระดับพื้นที่ โมเดล “Child-friendly City” ภายใต้กรอบแนวคิด “5C4F" โดยมีคณะผู้แทนกระทรวง พม. ได้แก่ นางนันท์นัดดา ฤทธิ์มนตรี ผู้อํานวยการกองพัฒนานโยบายและนวัตกรรมทางสังคม ผู้แทนสํานักงานส่งเสริมและสนับสนุนวิชาการ 2 สํานักงานพัฒนาสังคมและความมั่นคงของมนุษย์จังหวัดชลบุรี และหน่วยงานทีม One Home พม.จังหวัดชลบุรี เข้าร่วม ณ ศาลาว่าการเมืองพัทยา จังหวัดชลบุรี
นางสาวอุไร กล่าวว่า สําหรับข้อเสนอเชิงนโยบายการคุ้มครองทางสังคมด้านเด็กในระดับพื้นที่ โมเดล “Child-friendly City” ภายใต้กรอบแนวคิด “5C4F" เป็นการขับเคลื่อนเมืองพัทยาเป็นพื้นที่นําร่อง (Sandbox) สําหรับการเป็นเมืองที่เป็นมิตรกับเด็ก ประกอบด้วย Creative (สร้างสรรค์) Comfort (ปลอดภัย) Connected (เชื่อมต่อ) Child-centred (ยึดเด็กเป็นศูนย์กลาง) Community-based (มีชุมชนเป็นฐาน) Fun (สนุก) For All (สําหรับทุกคน) Friendly (เป็นมิตร) Family-focused (ให้ความสําคัญต่อครอบครัว) โดยมุ่งเน้นการเชื่อมโยงกับกลไกที่มีอยู่ในพื้นที่และส่งเสริมการบูรณาการร่วมกับภาคีเครือข่ายทุกภาคส่วนในจังหวัดชลบุรี ซึ่งเป็นพื้นที่ที่มีความซับซ้อนและความมีพลวัตสูงของปัญหาทางสังคม ในขณะที่องคาพยพทางสังคมมีความเข้มแข็งและมีการเชื่อมโยงบูรณาการกันในการขับเคลื่อนข้อเสนอเชิงนโยบายการคุ้มครองทางสังคมด้านเด็กให้เกิดผลเป็นรูปธรรม โดยคํานึงถึงประโยชน์สูงสุดต่อเด็กเป็นสําคัญ ซึ่งจะได้ขยายผลไปยังพื้นที่อื่นต่อไป
#ช่วย24ชั่วโมง #ช่วย24ชม #ข่าวพม.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เตรียมขนกระทรวงยุติธรรม ลงภาคใต้ ดูสาธิตแข่งขันชนวัว เพื่อกำหนดในกฎหมายส่งเสริมปศุสัตว์ หลังผ่านครม.แล้ว
วันพุธที่ 1 มีนาคม 2566
01/03/2566
รัฐมนตรีว่าการกระทรวงยุติธรรม เตรียมขนกระทรวงยุติธรรม ลงภาคใต้ ดูสาธิตแข่งขันชนวัว เพื่อกําหนดในกฎหมายส่งเสริมปศุสัตว์ หลังผ่านครม.แล้ว
รัฐมนตรีว่าการกระทรวงยุติธรรม เตรียมขนกระทรวงยุติธรรม ลงภาคใต้ ดูสาธิตแข่งขันชนวัว เพื่อกําหนดในกฎหมายส่งเสริมปศุสัตว์ หลังผ่านครม.แล้ว แย้ม จับตา จะไปช่วยจะไปช่วยขับเคลื่อนเรื่องวัวให้พรรคใด
วันที่ 1 มีนาคม 2566 เมื่อเวลา 10.00 น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม โดยมีนางพงษ์สวาท กายอรุณสุทธิ์ ปลัดกระทรวงยุติธรรม ว่าที่ร้อยตรี ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม พร้อมด้วยผู้บริหารกระทรวง เข้าร่วม ที่กระทรวงยุติธรรม
โดยนายสมศักดิ์ กล่าวว่า วันที่ 2-4 มีนาคม นี้ ตนมีกําหนดการเดินทางลงพื้นที่จังหวัดนครศรีธรรมราช จังหวัดตรัง และจังหวัดสงขลา เพื่อสร้างการรับรู้และการมีส่วนร่วมภาคประชาชนในการป้องกัน ปราบปราม และแก้ไขปัญหายาเสพติด พร้อมจะลงพื้นที่ติดตามการสาธิตแข่งขันชนวัวด้วย เพื่อให้ผู้บริหารกระทรวงยุติธรรม ที่กําลังขับเคลื่อนออกกฎหมายส่งเสริมปศุสัตว์ ได้เห็นภาพและเข้าใจมากยิ่งขึ้น เพราะการออกกฎหมาย ก็เพื่อให้แต่ละสนามมีมาตรฐานกลาง อย่างบางสนามในพื้นที่ภาคใต้ ยังเป็นสี่เหลี่ยม ซึ่งเสี่ยงที่วัวจะเข้ามุมและพลาดเสียชีวิตได้ ดังนั้น เราต้องยกเลิกสนามสี่เหลี่ยม และปรับให้เป็นสนามวงกลม
นายสมศักดิ์ กล่าวอีกว่า การแข่งขันชนวัวที่ผ่านมา อาจจะแยกวัวไม่ออก เนื่องจากสีของวัวอาจจะเหมือนกัน ส่งผลให้นักท่องเที่ยวไม่เข้าใจ ตนจึงได้เปลี่ยนการท่องเที่ยว ด้วยการเสนอให้แต่ละสนามชนวัว ทําสัญลักษณ์ให้แตกต่าง เช่น ผ้าพันเขาแต่ละตัว หรือ ติดสติ๊กเกอร์แบ่งสี โดยเรื่องเหล่านี้ทั้งหมด จะถูกกําหนดอยู่ในกฎหมายที่กระทรวงยุติธรรม กําลังผลักดันอยู่ ที่ขณะนี้ ผ่านความเห็นชอบจากคณะรัฐมนตรีแล้ว เมื่อวันที่ 21 ก.พ.ที่ผ่านมา ซึ่งจะช่วยยกระดับให้กีฬาชนวัว มีความปลอดภัยเป็นไปตามมาตรฐานสากล โดยจะช่วยดึงดูดให้นักท่องเที่ยวเข้ามาชมได้ง่ายขึ้น
“ขณะนี้ หลายหน่วยงานก็ได้เริ่มสนับสนุนเรื่องนี้แล้ว อย่าง กระทรวงอุตสาหกรรม ก็ได้มอบใบรับรองมาตรฐาน มอก.เอส ให้กับสนามชนวัว เพื่อเข้าสู่มาตรฐานสากลแล้ว จากนี้ ก็จะต้องมีการยกระดับการเพาะสายพันธุ์ ให้ได้มูลค่าหลักล้านบาท และในช่วงฤดูการเลือกตั้ง ก็ถือว่า เป็นสิ่งที่น่ายินดีกับพี่น้องเกษตรกร ที่หลายพรรคการเมือง เริ่มแข่งเสนอนโยบายเกี่ยวกับการเลี้ยงวัวแล้ว เช่น พรรครวมไทยสร้างชาติ ที่ได้เสนอนโยบายโครงการวัวล้านครอบครัว หรือ พรรคเพื่อไทย ที่เริ่มพูดถึงโครงการโคล้านตัวแล้วเหมือนกัน ซึ่งนโยบายเรื่องวัว ผมคิดมาแล้ว 20 ปี ดังนั้น การที่หลายพรรคการเมืองให้ความสนใจ ก็เท่ากับว่า ความคิดของผมยังทันสมัย จึงเป็นนโยบายของหลายพรรคในวันนี้ แต่พรรคไหนจะได้ตัวผมไปขับเคลื่อนเรื่องนี้ ก็ต้องรอติดตามดู” รมว.ยุติธรรม
รัฐบาลไทย-ข่าวทำเนียบรัฐบาล-ความสัมพันธ์ระหว่างไทย-สิงคโปร์ สู่การพัฒนาความร่วมมือในทุกมิติ
วันพฤหัสบดีที่ 23 กุมภาพันธ์ 2566
ความสัมพันธ์ระหว่างไทย-สิงคโปร์ สู่การพัฒนาความร่วมมือในทุกมิติ
(22 กุมภาพันธ์ 2566 เวลา 15.30 น.) พลเอก สนิธชนก สังขจันทร์ ปลัดกระทรวงกลาโหม ให้การต้อนรับ นาย Kevin Cheok (เควิน ฉ็อก) เอกอัครราชทูตสาธารณรัฐสิงคโปร์ ประจําประเทศไทย ณ ห้องพระบารมีปกเกล้า ในศาลาว่าการกลาโหม
เพื่อแนะนําตัวในโอกาสเข้ารับหน้าที่ และพัฒนาความร่วมมือระหว่างสองประเทศให้มีความแน่นแฟ้นมากยิ่งขึ้น
โดยปลัดกระทรวงกลาโหมได้กล่าวชื่นชมบทบาทในการผลักดันความร่วมมือของทั้งสองประเทศ ซึ่งจะเป็นการพัฒนาไปสู่ความร่วมมือในด้านต่างๆ อาทิ ด้านสาธารณสุข การเปิดพรมแดน ความร่วมมือเพื่อพัฒนาเมืองอัจฉริยะ การพัฒนาอย่างยั่งยืน เศรษฐกิจสีเขียวตามแนวคิด BCG Model ของไทย กับ Green Plan 2030 ของสิงคโปร์ ตลอดจน Digital Economy โดยกระทรวงกลาโหมยินดีสนับสนุนการปฏิบัติหน้าที่อย่างเต็มที่ อีกทั้งมีความยินดีที่ทั้งสองประเทศสามารถกลับมาดําเนินความร่วมมือระหว่างกันได้อย่างเต็มศักยภาพภายหลังสถานการณ์การแพร่ระบาดของโควิด 19 มีพัฒนาการที่ดีขึ้น
ทั้งนี้ ความสัมพันธ์ระหว่างไทย – สิงคโปร์ มีมาอย่างยาวนานกว่า 50 ปี โดยเฉพาะความสัมพันธ์ทางทหารที่มีความใกล้ชิดกันในทุกมิติ ทั้งการแลกเปลี่ยนการเยือน การแลกเปลี่ยนด้านการข่าว การแลกเปลี่ยนที่นั่งฝึกศึกษา การฝึกระดับทวิภาคีและพหุภาคี และความร่วมมือด้านอุตสาหกรรมป้องกันประเทศ อีกทั้งมีการจัดทําบันทึกความเข้าใจ และความตกลงระหว่างกระทรวงกลาโหมกับกระทรวงกลาโหมสิงคโปร์ ซึ่งครอบคลุมในทุกระดับ
รัฐบาลไทย-ข่าวทำเนียบรัฐบาล-ธ.ก.ส. ร่วมงาน Thailand Smart Money Ubon Ratchathani 2023
วันศุกร์ที่ 24 กุมภาพันธ์ 2566
24/02/2566
ธ.ก.ส. ร่วมงาน Thailand Smart Money Ubon Ratchathani 2023
ธ.ก.ส.ร่วมมหกรรมการเงิน Thailand Smart Money Ubon Ratchathani 2023 โดย ธ.ก.ส.นําเงินฝาก A-Savings เงินฝากผู้สูงอายุ Senior Savings เงินฝากออมทรัพย์พิเศษ เงินฝากประจําปลอดภาษี 24 เดือน สลากดิจิทัล ธ.ก.ส. สินเชื่อดอกเบี้ยต่ํา อัตราดอกเบี้ยร้อยละ 4 ต่อปี
นายมานพ จินาไหม ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) และนายรัฐกร อัสดรธีรยุทธ์ ประธานกรรมการในเครือหนังสือพิมพ์ดอกเบี้ยและประธานการจัดงาน Thailand Smart Money 2023 ร่วมเปิดบูธงานมหกรรมการเงิน Thailand Smart Money Ubon Ratchathani 2023 โดย ธ.ก.ส. นําเงินฝาก A-Savings เงินฝากผู้สูงอายุ Senior Savings เงินฝากออมทรัพย์พิเศษ เงินฝากประจําปลอดภาษี 24 เดือน สลากดิจิทัล ธ.ก.ส. สินเชื่อดอกเบี้ยต่ํา อัตราดอกเบี้ย ร้อยละ 4 ต่อปี เช่น สินเชื่อนวัตกรรมดีมีเงินทุน สินเชื่อสานฝันสร้างอาชีพ สินเชื่อเสริมแกร่ง SME เกษตร และแคมเปญพิเศษ เมื่อดาวน์โหลดและลงทะเบียนแอปพลิเคชัน A-Mobile Plus หรือทําธุรกรรมภายในบูธ รับของรางวัลและของที่ระลึกมากมาย พิเศษ ! ฝากสลากดิจิทัล ธ.ก.ส. ขั้นต่ํา 1,000 บาท รับฟรีชุดช้อนและตะเกียบ 1 ชุด และฝากตั้งแต่ 10,000 บาทขึ้นไป รับของที่ระลึกสุดพิเศษเพิ่มอีก 1 ชิ้น แถมคะแนน A-Rewards เพิ่มอีก 100 คะแนน (สูงสุดไม่เกิน 1,400 คะแนน/สิทธิ์)
นอกจากนี้ ยังมีกิจกรรมไลฟ์จําหน่ายผลิตภัณฑ์คุณภาพจากเกษตรกรลูกค้าในราคาพิเศษ อาทิ ปลาส้มครูหยอย จากวิสาหกิจแปรรูปอาหารบ้านด่านใหม่ เม็ดมะม่วงหิมพานต์จากกลุ่มวิสาหกิจแปรรูปเม็ดมะม่วงหิมพานต์อําเภอสว่างวีระวงศ์ และน้ําปลาร้าปรุงรสจากแซ่บไลค์ ผ่าน Facebook page : ธกส บริการด้วยใจ และ Youtube : BAAC Thailand เพื่อเพิ่มช่องทางการจําหน่ายสินค้าให้กับเกษตรกรและผู้บริโภคได้รับสินค้าคุณภาพดีที่ส่งตรงจากเกษตรกรถึงหน้าบ้านท่าน ระหว่างวันที่ 24 - 26 กุมภาพันธ์ 2566 ณ ศูนย์การค้าเซ็นทรัล อุบลราชธานี ชั้น 1 จังหวัดอุบลราชธานี
รัฐบาลไทย-ข่าวทำเนียบรัฐบาล-GISTDA เผยภาพบริเวณพื้นที่ที่กำลังเกิดการเผาไหม้ และพื้นที่ที่ได้รับความเสียหายจากการเผาไหม้ บริเวณเหนือเขื่อนศรีนครินทร์ จ.กาญจนบุรี
วันศุกร์ที่ 24 กุมภาพันธ์ 2566
GISTDA เผยภาพบริเวณพื้นที่ที่กําลังเกิดการเผาไหม้ และพื้นที่ที่ได้รับความเสียหายจากการเผาไหม้ บริเวณเหนือเขื่อนศรีนครินทร์ จ.กาญจนบุรี
GISTDA เผยภาพบริเวณพื้นที่ที่กําลังเกิดการเผาไหม้ และพื้นที่ที่ได้รับความเสียหายจากการเผาไหม้ บริเวณเหนือเขื่อนศรีนครินทร์ จ.กาญจนบุรี
GISTDA เผยภาพบริเวณพื้นที่ที่กําลังเกิดการเผาไหม้ และพื้นที่ที่ได้รับความเสียหายจากการเผาไหม้ บริเวณเหนือเขื่อนศรีนครินทร์ จ.กาญจนบุรี จากดาวเทียม Sentinel-2 (เซนตินอล 2) ของวันที่ 23 กุมภาพันธ์ 2566 ซึ่งสอดคล้องกับข้อมูลจุดความร้อนที่ได้จากดาวเทียมซูโอมิ เอ็นพีพี (Suomi NPP) ของระบบเวียร์ (VIIRS) ในวันเดียวกัน ทั้งนี้ จากการประมาณการพื้นที่ความเสียหายอยู่ที่ประมาณ 7 พันกว่าไร่ และอยู่ระหว่างการตรวจสอบความเสียหายในพื้นที่ต่อไป
รัฐบาลไทย-ข่าวทำเนียบรัฐบาล-กรมพัฒน์ ขานรับนโยบาย รมว.สุชาติ เทรนกุ๊กบนเรือ ดึงรายได้เข้าสู่ประเทศ
วันศุกร์ที่ 24 กุมภาพันธ์ 2566
กรมพัฒน์ ขานรับนโยบาย รมว.สุชาติ เทรนกุ๊กบนเรือ ดึงรายได้เข้าสู่ประเทศ
กระทรวงแรงงาน โดยกรมพัฒนาฝีมือแรงงาน จัดอบรมคนครัวบนเรือ พร้อมเสริมการจ้างงาน
รัฐบาลไทย-ข่าวทำเนียบรัฐบาล-กรมเจ้าท่า รายงานความคืบหน้ากรณีเรือไฟฟ้าไฟไหม้ กู้เรือลำที่เกิดเหตุขึ้นได้แล้ว พร้อมตรวจสอบหาสาเหตุการเกิดเพลิงไหม้ร่วมกับตำรวจพิสูจน์หลักฐาน
วันพฤหัสบดีที่ 23 กุมภาพันธ์ 2566
กรมเจ้าท่า รายงานความคืบหน้ากรณีเรือไฟฟ้าไฟไหม้ กู้เรือลําที่เกิดเหตุขึ้นได้แล้ว พร้อมตรวจสอบหาสาเหตุการเกิดเพลิงไหม้ร่วมกับตํารวจพิสูจน์หลักฐาน
...
กรมเจ้าท่า รายงานความคืบหน้ากรณีเรือไฟฟ้าไฟไหม้ กู้เรือลําที่เกิดเหตุขึ้นได้แล้ว พร้อมตรวจสอบหาสาเหตุการเกิดเพลิงไหม้ร่วมกับตํารวจพิสูจน์หลักฐาน
สํานักงานเจ้าท่าภูมิภาคที่ 6 รายงานความคืบหน้าการกู้เรือ Mine Smart Ferry 29 ที่เกิดเพลิงไหม้และจมลงบริเวณหน้าโป๊ะเทียบเรือ บริษัท ปิยะศิริวานิช จํากัด อ.พระประแดง จ.สมุทรปราการ พร้อมออกคําสั่งให้กู้เรือภายใน 7 วัน ตามข้อสั่งการนายสรพงศ์ ไพฑูรย์พงษ์ รักษาการอธิบดีกรมเจ้าท่า และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ)
ในวันที่ 23 กุมภาพันธ์ 2566 บริษัทเจ้าของเรือได้ดําเนินการกู้เรือลําที่เกิดเหตุขึ้นมาเรียบร้อยแล้ว สํานักงานเจ้าท่าภูมิภาคสาขาสมุทรปราการ จึงแจ้งประธานคณะทํางานสอบสวนอุบัติเหตุทางน้ําของสํานักงานเจ้าท่าภูมิภาคที่ 6 และแจ้งประสานไปยังตํารวจพิสูจน์หลักฐานภาค 1 เพื่อเข้าตรวจสอบสาเหตุ ในเวลาประมาณ 13.00 น. นายฉัตรชัย เวชสาร ผู้อํานวยการสํานักงานเจ้าท่าภูมิภาคสาขาสมุทรปราการ ร่วมกับตํารวจพิสูจน์หลักฐานภาค 1 เข้าตรวจสอบเรือ Mine Smart Ferry 29 ต้นเพลิงที่เกิดเหตุเพลิงไหม้ โดยจะนําแบตเตอรี่ของเรือลําที่เกิดเหตุเพลิงไหม้ไปตรวจสอบหาสาเหตุ ดังนั้น กรมเจ้าท่า โดยนายปรีชา เพชรเลิศ ประธานคณะทํางานสอบสวนอุบัติเหตุของสํานักงานเจ้าท่าภูมิภาคที่ 6 ได้ทําหนังสือถึงนายกสภาวิศวกร เพื่อเชิญผู้เชี่ยวชาญด้านวิศวกรรมยานยนต์พลังงานไฟฟ้าและแบตเตอรี่ไฟฟ้า เข้าร่วมตรวจสอบเพื่อหาสาเหตุที่แท้จริงของการเกิดเหตุเพลิงไหม้ครั้งนี้ ในวันอังคารที่ 28 กุมภาพันธ์ 2566 พร้อมนี้บริษัทฯ เจ้าของเรือจะประสานกับพนักงานสอบสวนเจ้าของคดี และตํารวจพิสูจน์หลักฐานภาค 1 เพื่อนําแบตเตอรี่ไปตรวจพิสูจน์ โดยจะแจ้งกําหนดวันให้คณะทํางานสอบสวนอุบัติเหตุของสํานักงานเจ้าท่าภูมิภาคที่ 6 ร่วมดําเนินการหาสาเหตุในครั้งนี้ และหาแนวทางป้องกันไม่ให้เกิดเหตุในลักษณะเดียวกันซ้ําอีก หากผลการตรวจสอบเป็นอย่างไรจะแจ้งให้ทราบในโอกาสต่อไป